Title: ประกาศกรมอนามัย เรื่อง หลักเกณฑ์ วิธีการ และเงื่อนไขการตรวจสุขภาพประจำปี และการฝึกอบรมความรู้การจัดการสิ่งปฏิกูล พ.ศ. 2561

ประกาศกรมอนามัย
เรื่อง
หลักเกณฑ์ วิธีการ และเงื่อนไขการตรวจสุขภาพประจำปี
และการฝึกอบรมความรู้การจัดการสิ่งปฏิกูล
พ.ศ.
๒๕๖๑

โดยที่เป็นการสมควรกำหนดหลักเกณฑ์
วิธีการ และเงื่อนไขการตรวจสุขภาพประจำปีและการฝึกอบรมความรู้การจัดการสิ่งปฏิกูล
เพื่อให้ผู้ที่มีหน้าที่จัดการสิ่งปฏิกูลปฏิบัติตามกฎกระทรวงสุขลักษณะการจัดการสิ่งปฏิกูล
พ.ศ. ๒๕๖๑ สามารถดำเนินการให้ผู้ปฏิบัติซึ่งทำหน้าที่สูบและขนหรือกำจัดสิ่งปฏิกูล
ได้รับการตรวจสุขภาพประจำปี และได้รับการฝึกอบรมความรู้เกี่ยวกับการจัดการสิ่งปฏิกูลได้อย่างมีประสิทธิภาพและเหมาะสม

อาศัยอำนาจตามความในข้อ
๑๑ และข้อ ๑๖ แห่งกฎกระทรวงสุขลักษณะการจัดการสิ่งปฏิกูล พ.ศ. ๒๕๖๑
อธิบดีกรมอนามัยจึงออกประกาศไว้ ดังต่อไปนี้

ข้อ ๑  ประกาศนี้เรียกว่า ประกาศกรมอนามัย เรื่อง
หลักเกณฑ์ วิธีการ และเงื่อนไขการตรวจสุขภาพประจำปี และการฝึกอบรมความรู้การจัดการสิ่งปฏิกูล
พ.ศ. ๒๕๖๑

ข้อ ๒[๑]
 ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป

ข้อ ๓  ในประกาศนี้
หน่วยจัดการฝึกอบรม
หมายความว่า
(๑)
หน่วยงานของกรมอนามัย
(๒)
สถาบันการศึกษา องค์กรหรือหน่วยงานอื่นตามที่กรมอนามัยรับรอง

ข้อ ๔  ผู้มีหน้าที่จัดการสิ่งปฏิกูล
ต้องจัดให้ผู้ปฏิบัติงานซึ่งทำหน้าที่สูบและขนหรือกำจัด สิ่งปฏิกูล
ได้รับการตรวจสุขภาพประจำปี รวมทั้งตรวจหาปรสิตในระบบทางเดินอาหาร

ข้อ ๕  ผู้มีหน้าที่จัดการสิ่งปฏิกูล
ต้องจัดให้ผู้ปฏิบัติงานซึ่งทำหน้าที่สูบและขน หรือกำจัด สิ่งปฏิกูล
ได้รับการฝึกอบรมในหลักสูตรการจัดการสิ่งปฏิกูลที่เกี่ยวข้อง แล้วแต่กรณี โดยหน่วยจัดการฝึกอบรม
 ทั้งนี้ หลักสูตรการอบรม ระยะเวลา
ตามเอกสารแนบท้าย ๑ และคุณสมบัติของวิทยากร ตามเอกสารแนบท้าย ๒ ให้เป็นไปตามที่กำหนดไว้ในท้ายประกาศนี้
กรณีที่ผู้ปฏิบัติงานทำหน้าที่ทั้งการสูบและขน
หรือกาจัดสิ่งปฏิกูล ต้องได้รับการฝึกอบรม ทั้ง ๒ หลักสูตร

ข้อ ๖  ผู้ปฏิบัติงานซึ่งทำหน้าที่สูบและขน หรือกำจัดสิ่งปฏิกูลที่เข้ารับการฝึกอบรมตามข้อ
๕ ต้องเข้ารับการอบรมไม่น้อยกว่าร้อยละ ๘๐ ของหลักสูตร จึงจะได้รับใบรับรองการฝึกอบรมจากหน่วยจัดการฝึกอบรม
ตามเอกสารแนบท้าย ๓ ที่กาหนดไว้ในท้ายประกาศนี้และต้องได้รับการฝึกอบรมเพิ่มศักยภาพทุกห้าปี

ข้อ ๗  สถาบันการศึกษา
องค์กรหรือหน่วยงานอื่นที่จะขอการรับรองเป็นหน่วยจัดการฝึกอบรมต้องทำหนังสือถึงกรมอนามัยโดยระบุถึงรายละเอียดหลักสูตรการฝึกอบรม
ระยะเวลาและรายชื่อวิทยากรที่มีคุณสมบัติ ตามที่กำหนดไว้ท้ายประกาศนี้

ประกาศ
ณ วันที่ ๑๑ ตุลาคม พ.ศ. ๒๕๖๑
พรรณพิมล
 วิปุลากร
อธิบดีกรมอนามัย

[เอกสารแนบท้าย]

๑. เอกสารแนบท้าย
๑ หลักสูตรการฝึกอบรมการจัดการสิ่งปฏิกูลสำหรับผู้ปฏิบัติงานสูบและขนสิ่งปฏิกูล หลักสูตรการฝึกอบรมการจัดการสิ่งปฏิกูลสำหรับผู้ปฏิบัติงานกำจัดสิ่งปฏิกูล
๒. เอกสารแนบท้าย
๒ คุณสมบัติของวิทยากร
๓. เอกสารแนบท้าย
๓ ใบรับรองการฝึกอบรม

(ดูข้อมูลจากภาพกฎหมาย)

ปวันวิทย์/จัดทำ
๑๔
มีนาคม ๒๕๖๒

[๑]
ราชกิจจานุเบกษา เล่ม ๑๓๕/ตอนพิเศษ ๒๙๕ ง/หน้า ๑๐/๒๑ พฤศจิกายน ๒๕๖๑